system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre 16 mai?
assistant
16 mai este a 136-a zi a calendarului gregorian și ziua a 137-a în anii bisecți. Mai sunt 229 de zile până la sfârșitul anului.

Evenimente 

946: Împăratul Suzaku abdică de la tron în favoarea fratelui său Murakami care devine cel de-al 62-lea împărat al Japoniei.
 1204: Menționarea populației ortodoxe din Dieceza de Oradea. Papa Inocențiu al III-lea cerea episcopului de Oradea să accepte pentru această populație, probabil români, subordonarea direct Scaunului Apostolic.
 1204: Balduin al IX-lea, Conte de Flandra este încoronat ca primul împărat al Imperiul Latin de Constantinopol.
 1527: Familia Medici este expulzată a doua oară din Republica Florentină. Sub conducerea bancherului  republica își dă o nouă constituție.
 1605: Camillo Borghese devine Papa Paul al V-lea. El va intra în conflict cu Republica Venețiană și va reconstrui .
 1770: Maria Antoaneta (14 ani) s-a căsătorit cu viitorul rege al Franței, Ludovic al XVI-lea (15 ani).
 1792: A fost inaugurat Marele Teatru La Fenice („Teatrul Fenix”) din Veneția cu o operă de Giovanni Paisiello.
 1812: A fost semnată Pacea de la București prin care se încheia războiul ruso–turc (1806–1812). Jumătatea de est a Moldovei ce avea să fie denumită Basarabia, intră în componența Rusiei.
 1832: Juan Godoy descoperă aflorimentele bogate în argint din Chañarcillo, provocând goana după argint din Chile.

 1836: Edgar Allan Poe, celebru poet american, se însoară cu verișoara sa de numai 13 ani, Virginia.
 1881: Compania germană Siemens & Halske pune în funcțiune la Berlin primul tramvai electric din lume.
 1920: La Roma, Papa Benedict al XV-lea a canonizat-o pe Ioana d'Arc, care a căpătat statutul de sfântă.
 1929: La Hollywood, California are loc prima ediție Academy Awards (Oscar).
 1960: Theodore Maiman, un fizician american, a produs primul laser în laboratoarele de cercetare Hughes din Malibu, California.
 1966: Bob Dylan lansează albumul Blonde on Blonde, care este privit ca primul album dublu din istoria rockului.
 1966: Partidul Comunist Chinez emite "notificarea din 16 mai", marcând începutul Revoluției Culturale.
 1969: Sonda spațială sovietică Venera 5 aterizează pe Venus și trimite date despre atmosferă.
 1972: A fost inaugurat Sistemul hidroenergetic Porțile de Fier I, cu o putere de 1050 MW, în partea românească și tot atât în partea iugoslavă; lucrările sistemului au început în septembrie 1964.
 1974: Prin noua Constituție a Iugoslaviei, Iosip Broz Tito în vârstă de 82 de ani este numit președinte pe viață.
 1975: Alpinista niponă Junko Tabei a devenit prima femeie din lume care a urcat pe Everest.
 1990: A fost înființat Serviciul de Protecție și Pază.
 1990: A luat ființă prima societate pe acțiuni din România - după Revoluția din decembrie 1989.
 1991: Regina Elisabeta a II-a a Regatului Unit se adresează unei sesiuni comune a Congresului Statelor Unite. Ea este primul monarh britanic care se adresează Congresului SUA.
 1997: Sub conducerea lui Laurent-Désiré Kabila, rebelii reușesc să-l răstoarne pe dictatorul Mobutu Sese Seko, președintele Zairului, care fuge din țară.
 2002: După zece ani de la stingerea din viață a actriței Marlene Dietrich autoritățile Berlinului i-au acordat titlul de cetățean de onoare al orașului Berlin.
 2005: Kuwaitul a aprobat un amendament la legea electorală, care le asigură femeilor dreptul la vot și le ofera posibilitatea de a candida la funcții politice.

Nașteri 
 1611: Papa Inocențiu al XI-lea (d. 1689)
 1624: Willem van Aelst, pictor neerlandez (d. 1683)
 1626: Andrea Carlone, pictor italian (d. 1697)
 1718: Maria Gaetana Agnesi, matematiciană italiană (d. 1799)
 1725: Peder Als, pictor danez (d. 1776)
 1763: Louis Nicolas Vauquelin, chimist francez (d. 1829)
 1801: William H. Seward, politician și diplomat american (d. 1872)
 1821: Pafnuti Cebîșev, savant rus (d. 1894)
 1831: David Edward Hughes, fizician, inventator american (d. 1900)
 1886: Florica Cristoforeanu, cântăreață de operă (d. 1960)

 1898: Tamara de Lempicka, pictoriță de origine poloneză (d. 1980)
 1900: Aurel Ciupe, pictor și desenator român (d. 1988)
 1905: Henry Fonda, actor american (d. 1982)
 1906: Arturo Uslar Pietri, scriitor venezuelean (d. 2001)
 1913: Gheorghe Apostol, om politic din regimul comunist (d. 2010)
 1928: Zlata Tcaci, compozitoare din Republica Moldova (d. 2006)
 1930: Titus Popovici, scriitor și scenarist român (d. 1994)
 1930: Friedrich Gulda, pianist austriac (d. 2000)
 1933: Andrei Blaier, regizor român de film (d. 2011)
 1938: Florin Costinescu, poet și scriitor român (d. 2019)
 1939: Constantin Cubleșan, poet, prozator și dramaturg român
 1945: Ferenc Asztalos, politician maghiar

 1946: Robert Fripp, compozitor, chitarist și producător englez (King Crimson)
 1948: Gabriel Dan Cacuci, fizician german de origine română, membru de onoare al Academiei Române
 1950: Johannes Georg Bednorz, fizician german, laureat al Premiul Nobel
 1953: Pierce Brosnan, actor și producător de film irlandezo-american
 1954: Marian Odangiu, critic literar, poet, eseist și dramaturg român
 1958: Corneliu M. Popescu, traducător român (d. 1977)
 1958: Ioan Țundrea, politician român
 1962: Samuel Labarthe, actor franco-elvețian
 1965: Krist Novoselic, compozitor, basist, muzician și activist american de origine croată (Nirvana)
 1966: Janet Jackson, cântăreață, compozitoare, actriță și dansatoare americană
 1968: Filip Florian, jurnalist și scriitor român
 1974: Laura Pausini, cântăreață italiană
 1975: Tony Kakko, muzician, compozitor și cântăreț finlandez (Sonata Arctica)
 1981: Marius Niculae, fotbalist român
 1986: Megan Fox, actriță americană

Decese 
 1696: Mariana de Austria, regină a Spaniei (n. 1634)
 1703: Charles Perrault, povestitor, dramaturg, traducător francez (n. 1628)
 1826: Elisabeta Alexeievna, soția țarului Alexandru I al Rusiei (n. 1779)
 1830: Jean Baptist Fourier, matematician francez (n. 1768)
 1852: Prințul Eduard de Saxa-Altenburg, prinț german (n. 1804)
 1864: Simion Bărnuțiu, ideolog al Revoluței de la 1848, jurist, filozof și estetician (n. 1808)
 1880: Simion Balint, revoluționar român (n. 1810)

 1890: Ducesa Elena de Bavaria, membră a familiei Thurn și Taxis (n. 1834)
 1891: Ion C. Brătianu, om politic român (n. 1821)
 1892: Melchisedec Ștefănescu, episcop și istoric român, membru al Academiei Române (n. 1823)
 1910: Henri-Edmond Cross, pictor francez (n. 1856)
 1911: Gheorghe Manu, general, om de stat român, prim-ministru al României (n. 1833)
 1912: George Maximilianovici, al 6-lea Duce de Leuchtenberg (n. 1852)
 1916: Jean-Jacques Scherrer, pictor francez (n. 1855)
 1926: Mehmed al VI-lea, ultimul sultan otoman (n. 1861)
 1947: Sir Frederick Gowland Hopkins, biochimist și fiziolog englez, laureat al Premiului Nobel (n. 1861)
 1954: Vladimir Ghica, prinț român, preot catolic biritual, deținut politic (n. 1873)
 1980: Marin Preda, scriitor român, membru al Academiei Române (n. 1922)

 1982: Iosif Pervain, istoric literar (n. 1915)
 1990: Jim Henson, creatorul păpușilor Muppets (n. 1936)
 1997: Puiu Călinescu, actor român (n.  1920)
 2011: Serghei Covaliov, canoist român (n. 1944)
 2012: Maria Bieșu, soprană din Republica Moldova (n. 1935)
 2013: Heinrich Rohrer, fizician elvețian, laureat Nobel (n. 1933)
 2018: Lucian Pintilie, regizor român de teatru și film (n. 1933)

Sărbători 

 Sf. Cuv. Teodor cel Sfințit (calendar ortodox; greco-catolic)
 Sf. Mc. Nicolae din Mezov (calendar ortodox)
 Sf. Cuv. Sila, Paisie și Natan de la Sihăstria Putnei (calendar ortodox)
 Fericitul Vladimir Ghika; Sf. Ioan Nepomuk (calendar romano-catolic; greco-catolic)

Note

 
! 16
! 05 16